Argentitas
Argentitas – galenitų grupės mineralas, sidabro sulfidas (Ag2S). Dažniausiai randamas dendritais, daug rečiau grublėto kubo ar oktaedro formos. Turi kubinį skilimą, būdingą galenitams. Pavadinimas kilo nuo lotyniško žodžio argentum 'sidabras'. Yra žinoma vario atmaina jalpaitas pavadintas pagal vietovę Meksikoje – Jalpa. Kietumas pagal Moso skalę 2.5, savitasis tankis 7.3. Mineralas juodai pilkos spalvos, metalinio blizgesio.